Doložka
finančných, ekonomických, environmentálnych vplyvov, vplyvov na zamestnanosť a podnikateľské prostredie 

 
1.     Vyčíslenie odhadu dopadov na verejné financie
 Náklady spojené s realizáciou Národného akčného plánu na prevenciu a elimináciu násilia páchaného na ženách na roky 2005-2008 budú hradené z rozpočtových kapitol Ministerstva práce, sociálnych vecí a rodiny SR, Ministerstva vnútra SR, Ministerstva spravodlivosti  SR, Ministerstva zdravotníctva SR, Ministerstva školstva SR, Ministerstva kultúry SR a Štatistického úradu SR, ktoré sú uvedené ako zodpovední riešitelia jednotlivých úloh Národného akčného plánu. Realizácia úloh nepredstavuje ďalšie zvýšenie finančných prostriedkov nad rámec schváleného rozpočtu verejnej správy na roky 2005 –2007 a takisto je v rámci všeobecných pravidiel zabezpečené spolufinancovanie zo štátneho rozpočtu k Európskemu sociálnemu fondu a PHARE. 

2.     Odhad dopadov na obyvateľov, hospodárenie podnikateľskej sféry a iných
      právnických osôb
Realizáciou predloženého návrhu Národného akčného plánu sa nepredpokladá negatívny vplyv na obyvateľov a ani  na hospodárenie podnikateľskej sféry a iných právnických osôb.

3.    Odhad dopadov na životné prostredie 
Realizáciou predloženého návrhu Národného akčného plánu sa nepredpokladá žiadny vplyv na životné prostredie.

4.    Odhad dopadov na zamestnanosť
Realizáciou predloženého návrhu Národného akčného plánu sa nepredpokladá žiadny vplyv na nezamestnanosť. Zamestnanosť občanov Slovenskej republiky môže byť v dlhodobom pohľade čiastočne kladne ovplyvnená realizovaním činností na pomoc ženám, na ktorých je páchané násilie.  

5.    Analýza vplyvov na podnikateľské prostredie
     Realizáciou predloženého návrhu Národného akčného plánu sa nepredpokladá negatívny vplyv na podnikateľské prostredie.